

สิทธิประโยชน์ต่างๆ และสวัสดิการทางสังคมของประชาชนที่ควรทราบ
 
สิทธิประโยชน์สำหรับคนพิการ
คนพิการจะได้รับการสงเคราะห์ตาม พ.ร.บ.การฟื้นฟูสมรรถภาพคนพิการ พ.ศ. 2534 : 
1. การสงเคราะห์และฟื้นฟูสมรรถภาพคนพิการใน   สถานสงเคราะห์  9  แห่งและฝึกอาชีพ 9  แห่ง ใน 11 สาขาวิชาชีพ หลักสูตร  3  เดือน 6  เดือน  9  เดือน  และ  1  ปี 
2. ให้การสงเคราะห์กายอุปกรณ์และเครื่องช่วยพิการ
3. เงินสงเคราะห์แก่ครอบครัว
[bookmark: _GoBack]4. เบี้ยยังชีพเดือนละ 500 บาท / คน
5. การจัดหางานให้ทำ 
 
สิทธิประโยชน์สำหรับคนไร้ที่พึ่ง  คนเร่ร่อน  คนไร้ที่พึ่ง  คนขอทาน  
1. อุปการะในสถานสงเคราะห์ 9 แห่ง และสถานแรกรับคนไร้ที่พึ่ง 
2. การช่วยเหลือจากหน่วยงานสำรวจและช่วยเหลือคนเร่ร่อน คนขอทาน

สิทธิประโยชน์สำหรับคนไทยตกทุกข์ได้ยากกลับภูมิลำเนา  ผู้ติดเชื้อและผู้ป่วยโรคเอดส์  
1. อุปการะในสถานสงเคราะห์เด็กอ่อน 4 แห่ง 
2. เบี้ยยังชีพเดือนละ 500 บาท / คน สำหรับผู้ป่วยระยะสุดท้าย
3. การสงเคราะห์ครอบครัว ๆ ละไม่เกิน 2,000 บาท ติดต่อกันไม่เกิน 3 ครั้ง
4. การสงเคราะห์เงินทุนประกอบอาชีพสำหรับผู้ป่วยเอดส์รายละไม่เกิน 5,000 บาท  
 สิทธิประโยชน์สำหรับครอบครัวผู้มีรายได้น้อย  
1. การสงเคราะห์ครอบครัวไม่เกิน 3 ครั้ง ๆ ละไม่เกิน 2,000 บาท
2. การช่วยเหลือเป็นเงินทุนประกอบอาชีพกลุ่มย่อยครอบครัวละไม่เกิน 4,000 บาท 
3. บริการที่พักชั่วคราว 
สิทธิประโยชน์สำหรับเด็ก / เยาวชน
เด็ก / เยาวชน แรกเกิด  - 18 ปี ที่อยู่อาศัยในสภาวะยากลำบาก หรืออยู่ในครอบครัวที่ประสบปัญหาจะได้รับสิทธิประโยชน์ / บริการจากกระทรวงการพัฒนาสังคมและความมั่นคงของมนุษย์ ดังต่อไปนี้ กลุ่มเด็ก / เยาวชน ในสภาวะยากลำบาก ซึ่งได้แก่ เด็กกำพร้าถูกทอดทิ้ง เร่ร่อน 
 
 
ประพฤติไม่สมควรแก่วัยถูกทารุณกรรม ถูกใช้เป็นเครื่องมือแสวงหาประโยชน์โดยมิชอบด้วยกฎหมาย ครอบครัวมีฐานะยากจน โดยมุ่งเน้นให้บริการเพื่อให้เด็กและเยาวชนได้มีพัฒนาการทางด้านร่างกาย จิตใจสติปัญญา และสังคมที่ดีดังต่อไปนี้     
1.การสงเคราะห์เด็กในสถานสงเคราะห์ / สถานแรกรับ / สถานคุ้มครองสวัสดิภาพเด็ก ดังนี้ 
1.1 การดูแลเด็กอ่อนในสถานสงเคราะห์ (รับเด็กแรกเกิด - 6 ปี) มี 8 แห่ง คือ กรุงเทพมหานคร นนทบุรี ปทุมธานี ขอนแก่น สงขลา เชียงใหม่ อุดรธานี และนครศรีธรรมราช       
1.2 การดูแลเด็กในสถานสงเคราะห์เด็ก (รับเด็กอายุ 6 - 18 ปี) มี 12 แห่งใน 11 จังหวัด คือ กรุงเทพมหานคร ชลบุรี นนทบุรี ปทุมธานี สระบุรี เชียงใหม่ นครราชสีมา หนองคาย นราธิวาส ปัตตานี และยะลา       
1.3 การดูแลเด็กในสถานสงเคราะห์และฝึกอาชีพเด็กและเยาวชน มี 1 แห่ง คือ ที่                  จังหวัดศรีสะเกษ       
1.4 การดูแลเด็กในสถานแรกรับและสถานคุ้มครองสวัสดิภาพเด็ก (รับเด็กอายุ 7 -18 ปี) ซึ่งมีสถานแรกรับเด็กชาย - หญิง จำนวน 2 แห่ง คือ ที่จังหวัดขอนแก่น และระยอง 
2. การสงเคราะห์และคุ้มครองสวัสดิภาพเด็กและพัฒนาเด็กในครอบครัว ชุมชน        
2.1 การสงเคราะห์เด็กในครอบครัวยากจนประสบปัญญาความเดือดร้อนและสงเคราะห์เด็กนักเรียนขาดแคลน ดังนี้         
1) ให้คำปรึกษาแนะนำ          
2) การช่วยเหลือเป็นทุนประกอบอาชีพ ค่ารักษาพยาบาล เงินทุนการศึกษา หรือสิ่งของที่จำเป็น เช่น เครื่องอุปโภคบริโภค และอุปกรณ์การศึกษา โดย   
- ให้การช่วยเหลือเป็นเงินในวงเงินครั้งละ 1,000 บาท ต่อเด็กหนึ่งคนในครอบครัว และไม่เกิน 3,000 บาทสำหรับครอบครัวที่มีเด็กเกินกว่าหนึ่งคน    
- ให้การช่วยเหลือทั้งเงินและสิ่งของในคราวเดียวกันในวงเงินครั้งละไม่เกิน 2,000 บาท ต่อเด็กหนึ่งคนในครอบครัวและไม่เกิน 3,00บาท สำหรับครอบครัวที่มีเด็กเกินกว่าหนึ่งคน       
2.2 การจัดหาครอบครัวอุปถัมภ์      จัดหาครอบครัวทดแทนชั่วคราวให้เด็กกำพร้าถูกทอดทิ้ง ในสถานสงเคราะห์และภายนอกสถานสงเคราะห์ โดยสนับสนุนค่าเลี้ยงดูเด็กให้ครอบครัวอุปถัมภ์รายละ 500 บาทต่อเดือน และหรือช่วยเหลือเครื่องอุปโภคบริโภค     
2.3 การรับเด็กเป็นบุตรบุญธรรม      กรมพัฒนาสังคมและสวัสดิการ ได้จัดให้มีการดำเนินงานด้านการรับเด็กเป็นบุตรบุญธรรมให้แก่เด็กกำพร้า ด้อยโอกาส เด็กที่บิดามารดายินยอมยกให้ตามพระราชบัญญัติการรับเด็กเป็นบุตรบุญธรรม พ.ศ. 2533 ทั้งนี้ผู้ที่จะขอรับเด็กเป็นบุตรบุญธรรมต้องมีคุณสมบัติ ดังนี้          
- อายุไม่ต่ำกว่า 20 ปี และต้องมีอายุมากกว่าเด็กที่จะได้รับเป็นบุตรบุญธรรมอย่างน้อย 15 ปี         
- ไม่เป็นผู้ที่ต้องห้ามเป็นผู้ปกครองเด็ก ตามมาตรา 1587 แห่งประมวลกฎหมายแพ่งและพาณิชย์          
- เป็นผู้ที่มีฐานะความเป็นอยู่มั่นคง มีทรัพย์สินหรือรายได้ที่แน่นอน          
- เป็นครอบครัวสมบูรณ์ เวลาเอาใจใส่เด็กอย่างใกล้ชิด          
- เป็นผู้มีสุขภาพร่างกายและจิตใจสมบูรณ์ 
 
สิทธิประโยชน์สำหรับผู้สูงอายุ ตาม พ.ร.บ.ผู้สูงอายุ 
1. ด้านการบริการทางแพทย์และการสาธารณสุขที่จัดไว้โดยให้ความสะดวก และรวดเร็ว แก่ผู้สูงอายุเป็นกรณีพิเศษ 
2. ด้านการศึกษา การศาสนา และข้อมูลข่าวสารที่เป็นประโยชน์ต่อการดำเนินชีวิต 
3. ด้านการประกอบอาชีพ หรือฝึกอาชีพที่เหมาะสม 
4. ด้านการพัฒนาตนเองและการมีส่วนร่วมในกิจกรรมทางสังคม การรวมกลุ่มในลักษณะเครือข่าย หรือชุมชน 
5. ด้านการอำนวยความสะดวกและปลอดภัยโดยตรงแก่ผู้สูงอายุในอาคาร สถานที่ ยานพาหนะ หรือการบริการสาธารณะอื่น 
6. การช่วยเหลือด้านค่าโดยสารยานพาหนะตามความเหมาะสม 
7. การยกเว้นค่าเข้าชมสถานที่ของรัฐ 
8. การช่วยเหลือผู้สูงอายุซึ่งได้รับอันตรายจากการถูกทารุณกรรมหรือถูกแสวงหาประโยชน์โดยมิชอบด้วยกฎหมาย หรือถูกทอดทิ้ง 
9. การให้คำแนะนำ ปรึกษา ดำเนินการอื่นที่เกี่ยวข้องในทางคดี หรือในทางการแก้ไขปัญหาครอบครัว 
10. การจัดที่พักอาศัย อาหารและเครื่องนุ่งห่มให้ตามความจำเป็นอย่างทั่วถึง 
11. การสงเคราะห์เบี้ยยังชีพตามความจำเป็นอย่างทั่วถึงและเป็นธรรม   
12. การสงเคราะห์ในการจัดการศพตามประเพณี
 
  สิทธิประโยชน์สำหรับผู้สูงอายุ อายุ 60 ปีขึ้นไป ที่ไม่มีผู้อุปการะเลี้ยงดู  ไม่มีรายได้ 
1. การอุปการะในสถานสงเคราะห์ 20 แห่ง และศูนย์บริการทางสังคมผู้สูงอายุ 19 แห่ง          2.การสนับสนุนการดำเนินงานศูนย์บริการผู้สูงอายุในวัดโดยชุมชน  



สิทธิประโยชน์สำหรับสตรี สตรีด้อยโอกาส เยาวสตรีกลุ่มเสี่ยง สตรีที่ประสบปัญหาทางสังคม
1. การฝึกอบรมอาชีพและพัฒนาคุณภาพชีวิตสตรี และเยาวสตรีด้อยโอกาสในศูนย์สงเคราะห์และฝึกอาชีพสตรี 7 แห่งทุกภูมิภาค และให้บริการจัดหางานให้ทำตามความสมัครใจ ภายหลังสำเร็จการฝึกอบรมอาชีพ 
2. การสงเคราะห์คุ้มครองสวัสดิภาพและฟื้นฟูปรับสภาพทางร่างกาย จิตใจ แก่เด็กและสตรีตามพระราชบัญญัติป้องกันและปราบปรามการค้าประเวณี พ.ศ. 2539สตรีที่ประสบปัญหาทางสังคมหญิงและเด็ก ที่เป็นเหยื่อการค้ามนุษย์ในสถานคุ้มครองและพัฒนาอาชีพ 4 แห่ง ทั่วทุกภูมิภาค   
3. การฝึกอบรมอาชีพแก่สตรี และเยาวสตรีในชุมชน ตามโครงการสร้างชีวิตใหม่ให้สตรีชนบท 
4. การอบรมให้ความรู้แก่เยาวชนชาย - หญิง ตามโครงการรณรงค์ต้านการค้าประเวณี  

